एड्रियाटिक सागर
एड्रियाटिक सागर (अंगरेजी: Adriatic Sea) दक्खिनी यूरोप में भूमध्य सागर के हिस्सा हवे, एकर उत्तरी बाँह, जे इटली प्रायदीप आ बाल्कन प्रायदीप के बीचा में बा आ दक्खिन में ओत्रांतो जलजोड़ एकरा के आयोनियन सागर से जोड़े ला। एकर बिस्तार उत्तर-पच्छिम से दक्खिन-पूरुब के दिसा में लंबाई लिहले बाटे, एकरे उत्तर में जमीनी हिस्सा पर इटली के परसिद्ध "पो घाटी" बाटे आ एह सागर के उत्तरी हिस्सा वेनिस के खाड़ी कहाला जे वेनिस शहर के नाँव पर पड़ल हवे।
एड्रियाटिक सागर के पच्छिमी तीरे पर इटली देस हवे आ पूरबी तीरे पर उत्तर से दक्खिन के क्रम में स्लोवेनिया, क्रोशिया, बोस्निया अउरी हर्जेगोविना, आ अल्बानिया देस बाड़ें जे बाल्कन प्रायदीप के पूरबी तट पर हवें।
एड्रियाटिक सागर में लगभग 1300 के आसपास छोट-बड़ टापू बाड़ें जिनहन में सभसे बेसी, बारह सौ से बेसिये, क्रोएशिया के तट के सहारे बाड़ें। एह सागर में सबसे बेसी एक्सक्लूजिव इकोनॉमिक जोन के एरिया इटली के बा आ सभसे कम बोस्निया आ हर्जेगोविना देस के बाटे।
वेनिस एह सागर के तट पर मौजूद परसिद्ध शहर हवे आ बारी एकरे किनारे बसल सभसे बड़हन शहर हवे।
नोट[संपादन करीं]
- ↑ उद्धरण खराबी:Invalid
tag; no text was provided for refs named
status
संदर्भ[संपादन करीं]
- ↑ "Drainage Basin of the Mediterranean Sea" (PDF). Second Assessment of Transboundary Rivers, Lakes and Groundwaters (Report). UNECE. August 2011.
mag_Deva bho_Deva bho_Deva bho_Deva bho_Deva hne_Deva bho_Deva eng_Latn bos_Latn hne_Deva eng_Latn